

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020.gada 23.janvārī Nr.12

(protokols Nr.2, 11.p.)

**Par izmaiņām Priekuļu novada pašvaldības noteikumos „Par kārtību, kādā tiek skatīti jautājumi par pašvaldības pirmpirkuma tiesībām”**

Priekuļu novada dome izskata jautājumu par izmaiņām Priekuļu novada pašvaldības noteikumos „Par kārtību, kādā tiek skatīti jautājumi par pašvaldības pirmpirkuma tiesībām”, (turpmāk tekstā – Noteikumi).

Izvērtējot domes rīcībā esošo informāciju, konstatēts, ka pamatojoties uz Ministru kabineta 31.10.2019. noteikumiem Nr.500 “Grozījumi Ministru kabineta 2010. gada 28. septembra noteikumos Nr. 919 "Noteikumi par vietējo pašvaldību pirmpirkuma tiesību izmantošanas kārtību un termiņiem" nepieciešamas izmaiņas Noteikumos.

Noteikumi apstiprināti ar Priekuļu novada domes 2010.gada 7.oktobra lēmumu (Protok. Nr.16.)

Saskaņā ar likuma “Par pašvaldībām” 41.panta pirmās daļas 2.punktu, pašvaldības dome pieņem iekšējos normatīvos aktus (noteikumus, nolikumus, instrukcijas.

Ņemot vērā iepriekš minēto un pamatojoties uz likuma “Par pašvaldībām” 41.panta pirmās daļas 2.punktu, Ministru kabineta 2010.gada 28.septembra noteikumus Nr. 919 “Noteikumi par vietējo pašvaldību pirmpirkuma tiesību izmantošanas kārtību un termiņiem”, Priekuļu novada pašvaldības Tautsaimniecības komitejas 2020.gada 16.janvāra atzinumu (protokols Nr.1), atklāti balsojot: PAR –13 (Elīna Stapulone, Aivars Tīdemanis, Sarmīte Orehova Elīna Krieviņa, Aivars Kalnietis, Juris Sukaruks, Arnis Melbārdis, Jānis Ročāns, Jānis Mičulis, Mārīte Raudziņa, Dace Kalniņa, Māris Baltiņš, Ināra Roce), PRET –nav, ATTURAS –nav, Priekuļu novada dome **nolemj**:

1. Papildināt noteikumus ar 6.1 punktu šādā redakcijā:

"6.1 Teritorijas plānotājs šo noteikumu 6. punktā minēto izziņu nekavējoties nosūta Valsts vienotajai datorizētajai zemesgrāmatai, izmantojot tīmekļa apkalpi, vai ievieto Valsts vienotajā datorizētajā zemesgrāmatā, izmantojot īpaši tam paredzētu tiešsaistes risinājumu."

1. Papildināt Noteikumus ar 8.1 .punktu šādā redakcijā:

"8.1 . Teritorijas plānotājs ne vēlāk kā trešajā dienā pēc vietējās pašvaldības domes lēmuma spēkā stāšanās dienas lēmumu par pirmpirkuma tiesību izmantošanu nosūta Valsts vienotajai datorizētajai zemesgrāmatai, izmantojot tīmekļa apkalpi, vai ievieto Valsts vienotajā datorizētajā zemesgrāmatā, izmantojot īpaši tam paredzētu tiešsaistes risinājumu, un informē par to pārdevēju un pirkuma līguma (vai tā kopijas) iesniedzēju, ja tas nav pārdevējs."

1. Atbildīgais par lēmuma izpildi Teritorijas plānotājs J. Pētersons.
2. Kontrole par lēmuma izpildi Attīstības nodaļas vadītājai V. Lapselei.

Domes priekšsēdētāja (paraksts) Elīna Stapulone